ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024427
ขอให้จัดสรรสถานที่จอดรถสำหรับประชาชนที่เข้าไปใช้บริการ ของสำนักงานเขตดินแดง ซอยมิตรไมตรี แขวงดินแดง เขตดินแดง กรุงเทพมหานคร จุดสังเกต อยู่ติดกับศาลาว่าการกรุงเทพมหานคร 2 เนื่องจากผู้ร้องแจ้งว่า ได้เดินทางเข้าไปยังสำนักงานเขตฯ เพื่อชำระภาษีที่ดินและสิ่งปลูกสร้าง แต่หาที่จอดรถไม่ได้ เพราะด้านในพื้นที่สำนักงานเขตฯมีขนาดเล็ก มีรถของเจ้าหน้าที่จอดเต็มแล้ว และด้านนอกสำนักงานเขตฯ มีรถจัดเก็บขยะ สีเขียว จอดบริเวณด้านหนึ่ง และรถดูดส้วม สีเหลือง จอดอีกด้านหนึ่ง ทำให้หมดพื้นที่จอดรถทั้งสองด้านแล้ว พื้นที่เหลือก็จะเป็นช่องทางจราจรให้รถสัญจรผ่านไป-มา มีความกว้าง 2 ช่องทางจราจร อีกทั้งยังมีการจอดรถบริเวณริมบาทวิถียาวทั้ง 2 ด้านเลย ซึ่งด้านซ้ายสีเขียว ด้านขวาสีเหลือง (ตามผู้ร้องแจ้ง) จอดทิ้งไว้ในลักษณะดังกล่าว ซึ่งผู้ร้องขับรถวนหาที่จอดรถเป็นชั่วโมง ก็ไม่สามารถหาที่จอดรถได้ ประสบปัญหาประมาณ 3 ครั้งแล้ว ทำให้ไม่ได้รับความสะดวกในการเข้าไปใช้บริการ จึงประสงค์ให้หน่วยงานที่เกี่ยวข้องดำเนินการจัดสรรสถานที่จอดรถสำหรับประชาชนที่เข้าไปใช้บริการ เพื่ออำนวยความสะดวกให้แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata